b'\n_START_ARTICLE_\nVirginijus Barkauskas\n_START_PARAGRAPH_\nVirginijus Barkauskas (g. 1964 m. gegu\xc5\xbe\xc4\x97s 7 d. Var\xc4\x97noje) \xe2\x80\x93 pianistas, vargonininkas, chorvedys ir pedagogas.\n_START_SECTION_\nBiografija\n_START_PARAGRAPH_\nNuo de\xc5\xa1imties met\xc5\xb3 prad\xc4\x97jo mokytis Var\xc4\x97nos vaik\xc5\xb3 muzikos mokykloje, kuri\xc4\x85 baig\xc4\x97 1979 m. Fortepijono studijas t\xc4\x99s\xc4\x97 Kauno J. Gruod\xc5\xbeio auk\xc5\xa1tesniojoje muzikos mokykloje \xe2\x80\x93 baig\xc4\x97 1986 m._NEWLINE_Nuo 1988 m. toliau fortepijon\xc4\x85 (d\xc4\x97st. L. Baronait\xc4\x97) ir vargonus (prof. L. Digrys) studijavo Lietuvos valstybin\xc4\x97je konservatorijoje. Kur\xc4\xaf laik\xc4\x85 vargonininkavo ir vadovavo jaunimo chorui Marijampol\xc4\x97je, koncertavo kaip solistas ir akompaniatorius. 1991 m. buvo pakviestas \xc4\xaf JAV \xe2\x80\x93 Elmhurst\xc4\x85, IL, kolegij\xc4\x85 skaityti paskait\xc4\x85 apie Lietuvos ba\xc5\xbeny\xc4\x8di\xc5\xb3 istorij\xc4\x85 ir religin\xc4\x99 muzik\xc4\x85. 1992 m. prad\xc4\x97jo studijas \xc5\xa0v. Juozapo koled\xc5\xbee Rensselaeryje, IN, studijas baig\xc4\x97 1993 m. rugpj\xc5\xab\xc4\x8dio 5 d., \xc4\xafgydamas men\xc5\xb3 magistro laipsn\xc4\xaf vargon\xc5\xb3 (prof. dr. Philipas Gehringas) ir ba\xc5\xbenytin\xc4\x97s muzikos srityje. Gyvena Niujorke, vargonininkauja Vie\xc5\xa1paties Atsimainymo parapijoje Maspethe, NY, vadovauja chorui, d\xc4\x97sto fortepijon\xc4\x85 Bronxo konservatorijoje. Sureng\xc4\x97 per 20 solini\xc5\xb3 vargon\xc5\xb3 koncert\xc5\xb3 daugelyje JAV miest\xc5\xb3: Valparaise, IN, Crookstone, MN, Va\xc5\xa1ingtone, D. C. Rensselaeryje, IN, Baltimor\xc4\x97je, MD, ir kitur. 1992 m. para\xc5\xa1\xc4\x97 studij\xc4\x85 apie garsaus lietuvi\xc5\xb3 vargonininko Jono \xc5\xbduko muzikin\xc4\x99 veikl\xc4\x85. Ji buvo i\xc5\xa1spausdinta JAV ir Kanados lietuvi\xc5\xa1koje spaudoje, taip pat ir Lietuvoje.\n_START_SECTION_\n\xc5\xa0altinis\n_START_PARAGRAPH_\nBoleslovas Zubrickas. Pasaulio lietuvi\xc5\xb3 chorved\xc5\xbeiai: enciklopedinis \xc5\xbeinynas. Vilnius, 1999. Informacijos publikavimui gautas \xc5\xbeodinis autoriaus leidimas.'